裴叔業
參考資料

↑  《南齐书·卷五十一·列传第三十二》：裴叔业，河东闻喜人，晋冀州刺史徽后也。徽子游击将军黎，遇中朝乱，子孙没凉州，仕于张氏。黎玄孙先福，义熙末还南，至荥阳太守。叔业父祖晚渡。少便弓马，有武干。宋元徽末，累官为羽林监，太祖骠骑行参军。建元元年，除屯骑校尉。虏侵司豫二州，以叔业为军主征讨，本官如故。
↑  《魏书·卷七十一·列传第五十九》：裴叔业，河东闻喜人也。魏冀州刺史徽之后也。五代祖苞，晋秦州刺史。祖邕，自河东居于襄阳。父顺宗、兄叔宝仕萧道成，并有名位。
↑  《北史·卷四十五·列传第三十三》：裴叔业，河东闻喜人。魏冀州刺史徽之后也。五世祖苞，晋秦州刺史。祖邕，自河东居于襄阳。父顺宗，兄叔宝，仕宋、齐，并有名位。
↑  《南齊書·裴叔業傳》：宋元徽末，累官為羽林監，太祖驃騎行參軍。
↑  《南齊書·裴叔業傳》：建元元年，除屯騎校尉。虜侵司豫二州，以叔業為軍主征討，本官如故。上初即位，群下各獻讜言。二年，叔業上疏曰：「成都沃壤，四塞為固，古稱一人守隘，萬夫趑趄。雍、齊亂於漢世，譙、李寇於晉代，成敗之跡，事載前史。頃世以來，綏馭乖術，地惟形勢，居之者異姓，國實武用，鎮之者無兵，致寇掠充斥，賧稅不斷。宜遣帝子之尊，臨撫巴蜀，總益、梁、南秦為三州刺史。率文武萬人，先啟岷漢，分遣郡戍，皆配精力，搜盪山源，糾虔奸蠹。威令既行，民夷必服。」除寧朔將軍，軍主如故。永明四年，累至右軍將軍，東中郎諮議參軍。
↑  《南齊書·武帝紀》：冬十月甲申，以中領軍西昌侯鸞為豫州刺史，侍中安陸侯緬為中領軍。
↑  《南齊書·明帝紀》：五年，為持節、監豫州郢州之西陽司州之汝南二郡軍事、右將軍、豫州刺史。
↑  《南齊書·裴叔業傳》：高宗為豫州，叔業為右軍司馬，加建威將軍、軍主，領陳留太守。七年，為王敬則征西司馬，將軍、軍主如故。隨府轉驃騎。在壽春為佐數年。九年，為寧蠻長史、廣平太守。雍州刺史王奐事難，叔業率部曲於城內起義。上以其有乾用，仍留為晉安王征北諮議，領中兵，扶風太守，遷晉熙王冠軍司馬。延興元年，加寧朔將軍，司馬如故。
↑  《魏書·裴叔業傳》：蕭鸞見叔業而奇之，謂之曰：「卿有如是志相，何慮不大富貴？深宜勉之。」鸞為豫州，引為司馬，帶陳留太守。鸞輔政，叔業常伏壯士數百人於建業。及鸞廢昭文，叔業率眾赴之。鸞之自立也，以叔業為給事黃門侍郎，封武昌縣開國伯，食邑五百戶。
↑  《南齊書·裴叔業傳》：叔業早與高宗接事，高宗輔政，厚任叔業以為心腹，使領軍掩襲諸蕃鎮，叔業盡心用命。建武二年，虜圍徐州，叔業以軍主隸右衛將軍蕭坦之救援。叔業攻虜淮柵外二城，克之，賊眾赴水死甚眾。除黃門侍郎。上以叔業有勳誠，封武昌縣伯，五百戶。仍為持節、督徐州軍事、冠軍將軍、徐州刺史。
↑  《資治通鑑·卷140》：魏久攻鍾離不克，士卒多死。三月戊寅，魏主如邵陽，築城於洲上，柵斷水路，夾築二城。蕭坦之遣軍主裴叔業攻二城，拔之。魏主欲築城置戍於淮南，以撫新附之民，賜相州刺史高閭璽書，具論其狀。
↑  《南齊書·明帝紀》：十二月甲子，以冠軍將軍裴叔業為豫州刺史
↑  《南齊書·裴叔業傳》：四年，虜主寇沔北，上令叔業援雍州。叔業啟：「北人不樂遠行，唯樂侵伐虜堺，則雍司之賊，自然分張，無勞動民向遠也。」上從之。叔業率軍攻虹城，獲男女四千餘人。徙督豫州、輔國將軍、豫州刺史，持節如故。永泰元年，叔業領東海太守孫令終、新昌太守劉思效、馬頭太守李僧護等五萬人圍渦陽，虜南兗州所鎮，去彭城百二十里。偽兗州刺史孟表固守拒戰，叔業攻圍之，積所斬級高五丈，以示城內。又遣軍主蕭璝、成寶真分攻龍亢戍，即虜馬頭郡也。虜閉城自守。偽徐州刺史廣陵王率二萬人、騎五千匹至龍亢，璝等拒戰不敵。叔業三萬餘人助之，數道攻虜。虜新至，營未立，於是大敗。廣陵王與數十騎走，官軍追獲其節。虜又遣偽將劉藻、高聰繼至，叔業率軍迎擊破之，再戰，斬首萬級，獲生口三千人，器仗驢馬絹布千萬計。虜主聞廣陵王敗，遣偽都督王肅、大將軍楊大眼步騎十八萬救渦陽，叔業見兵盛，夜委軍遁走。明日，官軍奔潰，虜追之，傷殺不可勝數，日暮乃止。叔業還保渦口，上遣使慰勞。
↑  《資治通鑑·卷141》：魏鎭南將軍王肅攻義陽，裴叔業將兵五萬圍渦陽以救義陽。魏南兗州刺史濟北孟表守渦陽，糧盡，食草木皮葉。叔業積所殺魏人高五丈以示城內；別遣軍主蕭璝等攻龍亢，魏廣陵王羽救之。叔業引兵擊羽，大破之，追獲其節。魏主使安遠將軍傅永、征虜將軍劉藻、假輔國將軍高聰救渦陽，並受王肅節度。叔業進擊，大破之，聰奔懸瓠，永收散卒徐還。叔業再戰，凡斬首萬級，俘三千餘人，獲器械雜畜財物以千萬計。魏主命鎖三將詣懸瓠；劉藻、高聰免死，徙平州；傅永奪官爵；黜王肅爲平南將軍。肅表請更遣軍救渦陽，魏主報曰︰「觀卿意，必以藻等新敗，故難於更往。朕今少分兵則不足制敵，多分兵則禁旅有闕，卿審圖之！義陽當止則止，當下則下；若失渦陽，卿之過也！」肅乃解義陽之圍，與統軍楊大眼、奚康生等步騎十餘萬救渦陽。叔業見魏兵盛，夜，引軍退；明日，士衆奔潰，魏人追之，殺傷不可勝數。叔業還保渦口。
↑  韓, 樹峰. . 中國史研究. 1996年, (2): 96–103.
↑  《南齊書·裴叔業傳》：高宗崩，叔業還鎮。少主即位，誅大臣，京師屢有變發。叔業登壽春城北望肥水，謂部下曰：「卿等欲富貴乎？我言富貴亦可辦耳。」永元元年，徙督南兗兗徐青冀五州軍事、南兗州刺史，將軍、持節如故。叔業見時方亂，不樂居近蕃，朝廷疑其欲反，叔業亦遣使參察京師消息，於是異論轉盛。叔業兄子植、揚並為直閣，殿內驅使。慮禍至，棄母奔壽陽，說叔業以朝廷必見掩襲。徐世檦等慮叔業外叛，遣其宗人中書舍人裴長穆宣旨，許停本任。叔業猶不自安，而植等說之不已，叔業憂懼，問計於梁王，梁王令遣家還都，自然無患。叔業乃遣子芬之等還質京師。
↑  《魏書·裴叔業傳》：鸞死，子寶卷自立，遷叔業本將軍、南兗州刺史。會陳顯達圍建鄴，叔業遣司馬李元護率軍赴寶卷，其實應顯達也。顯達敗而還。叔業慮內難未已，不願為南兗，以其去建鄴近，受制於人。寶卷嬖人茹法珍、王咺之等疑其有異，去來者並云叔業北入。叔業兄子植、颺、粲等，棄母奔壽陽。法珍等以其既在疆場，急則引魏，力不能制，且欲羈縻之，白寶卷遣中書舍人裴長穆慰誘之，許不復回換。叔業雖云得停，而憂懼不已，遣親人馬文範以自安之計訪之於寶卷雍州刺史蕭衍曰：「天下之事，大勢可知，恐無復自立理。雍州若能堅據襄陽，輒當戮力自保；若不爾，回面向北，不失作河南公。」衍遣文範報曰：「群小用事，豈能及遠？多遣人相代，力所不辦；少遣人，又於事不足。意計回惑，自無所成。唯應送家還都以安慰之，自然無患。若意外相逼，當勒馬步二萬直至橫江，以斷其後，則天下之事一舉可定也。若欲北向，彼必遣人相代，以河北一地相處，河南公寧復可得？如此，則南歸之望絕矣。」叔業沉疑未決，遣信詣豫州刺史薛真度，具訪入國可否之宜。真度答書，盛陳朝廷風化惟新之美，知卿非無款心，自不能早決舍南耳。但恐臨迫而來，便不獲多賞。
↑  《南齐书·卷七·本纪第七》：己丑，裴叔业病死，兄子植以寿春降虏。
↑  《南史·卷五·齐本纪下第五》：二月己丑，叔业病死，兄子植以寿春降魏。
↑  《资治通鉴·卷一百四十三》：魏兵未渡淮，己亥，裴叔业病卒，僚佐多欲推司马李元护监州，一二日谋不定。
↑  《南齊書·裴叔業傳》：明年，進號冠軍將軍。傳叔業反者不已，芬之愈懼，復奔壽春。於是發詔討叔業，遣護軍將軍崔慧景、征虜將軍豫州刺史蕭懿督水陸眾軍西討，頓軍小峴。叔業病困，植請救魏虜，送芬之為質。叔業尋卒，虜遣大將軍李醜、楊大眼二千餘騎入壽春。
↑  《魏書·裴叔業傳》：叔業遲遲數反，真度亦遣使與相報復。乃遣子芬之及兄女夫韋伯昕奉表內附。景明元年正月，世宗詔曰：「叔業明敏秀發，英款早悟，馳表送誠，忠高振古，宜加褒授，以彰先覺。可使持節、散騎常侍、都督豫雍兗徐司五州諸軍事、征南將軍、豫州刺史，封蘭陵郡開國公，食邑三千戶。」又賜叔業璽書曰：「前後使返有敕，想卿具一二。寶卷昏狂，日月滋甚，虐遍宰輔，暴加戚屬，淫刑既逞，朝無孑遺。國有瓦解之形，家無自安之計。卿兼茲智勇，深懼禍萌，翻然高舉，去彼危亂。朕興居在念，深嘉乃勛。前即敕豫州緣邊諸鎮兵馬，行往赴援。楊大眼、奚康生鐵騎五千，星言即路；彭城王勰、尚書令肅精卒十萬，絡繹繼發。將以長驅淮海，電擊衡巫。卿其並心戮力，同斯大舉。殊勛茂績，職爾之由，崇名厚秩，非卿孰賞？並有敕與州佐吏及彼土人士，其有微功片效，必加褒異。」軍未渡淮，叔業病卒，年六十三。李元護、席法友等推叔業兄子植監州事。乃贈開府儀同三司，餘如故。謚忠武公
| --- | --- |
：人物 :  CBDB 2  SHL 2